ΕΝΑ ΠΡΩΤΟΤΥΠΟ ΝΤΟΚΙΜΑΝΤΕΡ ΤΟΥ NETFLIX
Όταν κάνω την εξέταση,
λέω στους γονείς "Εσείς υποφέρετε εξαιτίας της κατάστασής της.
Εκείνη δεν υποφέρει.
Το παιδί σας κείτεται εδώ σαν τη Χιονάτη,
γιατί όλα είναι τόσο απαίσια γύρω της
που έτσι προφυλάσσεται.
Απλώς περιμένει να βελτιωθεί η κατάσταση.
Μετά, έχει την ευκαιρία να συνέλθει και να είναι ξανά ένα φυσιολογικό άτομο".
ΝΤΑΡΙΑ (ΝΤΑΣΑ) 7 ΕΤΩΝ - ΑΔΡΑΝΗΣ ΕΔΩ ΚΑΙ ΠΕΝΤΕ ΜΗΝΕΣ
Δεν ξέρουμε πώς συνέβη αυτό.
Ήταν αθλήτρια, έτρεχε, ήταν δραστήρια στο σχολείο.
Δεν ξέρουμε πώς συνέβη.
ΑΝ-ΛΙΣ ΦΟΝ ΚΝΟΡΙΝΓΚ, ΠΑΙΔΟΨΥΧΙΑΤΡΟΣ
Ορίστε. Απλώς της το βάζετε στο στομάχι.
Ας ρίξουμε μια ματιά.
Βάλτε το όλο εκεί.
Ναι.
Όχι. Αυτήν τη φορά η πίεσή της δεν άλλαξε με τον πάγο στο στομάχι της.
Την τελευταία φορά που την εξέτασα, άλλαζε.
Είναι λίγο περισσότερο κατατονική.
Έτσι γίνεται σε όσους είναι κλινήρεις για μεγάλο διάστημα.
ΤΑ ΤΕΛΕΥΤΑΙΑ 15 ΧΡΟΝΙΑ, ΣΤΗ ΣΟΥΗΔΙΑ,
ΕΚΑΤΟΝΤΑΔΕΣ ΠΑΙΔΙΑ ΠΡΟΣΦΥΓΩΝ ΜΕ ΤΡΑΥΜΑΤΙΚΕΣ ΕΜΠΕΙΡΙΕΣ
ΠΡΟΣΒΑΛΛΟΝΤΑΙ ΑΠΟ ΤΟ ΣΥΝΔΡΟΜΟ ΠΑΡΑΙΤΗΣΗΣ.
ΑΠΟΣΥΡΟΝΤΑΙ ΑΠΟ ΤΟΝ ΚΟΣΜΟ ΣΕ ΜΙΑ ΚΑΤΑΣΤΑΣΗ ΠΟΥ ΜΟΙΑΖΕΙ ΜΕ ΚΩΜΑ,
ΚΑΠΟΙΕΣ ΦΟΡΕΣ ΓΙΑ ΧΡΟΝΙΑ.
Στην αρχή, δεν μιλάνε.
Απλώς ξαπλώνουν.
Μετά, τρώνε όλο και λιγότερο.
Εν τέλει, σταματούν τελείως να πίνουν και να τρώνε.
Οι περισσότεροι γονείς δεν ξέρουν τίποτα για αυτό,
οπότε φοβούνται ότι θα πεθάνει το παιδί.
Οι συνεργάτες μου κι εγώ είχαμε μια εταιρεία με υπηρεσίες ίντερνετ.
Άνθρωποι από τις κυβερνητικές δυνάμεις ασφαλείας ήρθαν
και μου ζήτησαν να κλείσω το ίντερνετ.
Έτσι, οι άνθρωποι της συγκεκριμένης περιοχής
δεν θα είχαν πρόσβαση σε πληροφορίες
και κανείς δεν θα ήξερε τι συνέβαινε στην πρωτεύουσα.
Ναι.
Τον επόμενο χρόνο άρχισαν να μας απειλούν.
Μας θύμισαν ότι δεν είχαμε υπακούσει και δεν κλείσαμε τη σύνδεση στο ίντερνετ.
Μας απειλούσαν για περίπου μισό χρόνο.
Τον πήραν, του πήραν τα έγγραφά του.
Όταν έμαθα ότι ήταν στο νοσοκομείο, πήγα να τον δω.
Ήταν υπό αστυνόμευση, αλλά δεν δυσκολεύτηκα να μπω.
Χρημάτισα τους φύλακες για να τον δω.
Τον είχαν δείρει πολύ άσχημα.
Επίσης, τον είχαν βασανίσει.
Μετά, πληρώσαμε για να το σκάσει.
Στην αρχή, κρυβόταν για λίγο.
Ναι.
Μετά, διέφυγε στη Σουηδία.
Στο μεταξύ, με ακολουθούσαν και με παρακολουθούσαν.
Μια μέρα, αφού πήγα τα παιδιά στο σχολείο,
γύρισα σπίτι και με περίμεναν στην πόρτα.
Η γυναίκα του συνεργάτη του κι εγώ
υποστήκαμε βασανιστήρια και ξυλοδαρμούς.
Με οδήγησαν στο δάσος
και μετά, ένας από αυτούς με βίασε.
Είπαν πως αν οι άντρες μας δεν επέστρεφαν σε 20 μέρες,
θα μας σκότωναν όλους: τα παιδιά, τους συζύγους κι εμάς.
Διαφύγαμε στη Σουηδία.
"'Πρέπει να κοιτάξουμε για το φάντασμα', είπε ο Σέζαρ.
'Βλέπεις κανέναν;' ρώτησε ο Σέζαρ.
Η Άστα πίεσε τη μύτη της στο ποτήρι.
'Κανένα φάντασμα', είπε.
Η Άστα πήγε να βοηθήσει τον Σέζαρ.
Τράβηξαν τα πόδια του, αλλά το έδαφος τον κρατούσε".
"Χρόνια Πολλά, Μόνα.
Ντάρια, εφτά ετών".
"Χρόνια Πολλά, Ντάρια, εφτά ετών.
Αλεσάν…"
-Αλεσάντρο. -"…ντρο".
Κάποια παιδιά γνωρίζουν…
ΧΕΝΡΙ ΑΣΕΡ, ΠΑΙΔΙΑΤΡΟΣ
ότι η διαδικασία πολιτικού ασύλου εκκρεμεί κι ότι το μέλλον είναι αβέβαιο.
Ξέρουμε πως μια μεγάλη περίοδος αβεβαιότητας μετά από τραυματική εμπειρία
είναι πολύ επιβλαβής.
Η ασφάλεια αποτελεί τη βάση για την αποκατάσταση μετά το τραύμα.
-Αιτηθήκαμε για καθεστώς πρόσφυγα. -Σωστά.
Περιμέναμε ενάμιση χρόνο.
Μετά, ενημερωθήκαμε ότι βγήκε η απόφαση
και πήγαμε όλοι εκεί.
Άρχισαν να ανακοινώνουν την απόφαση,
αναφέροντας τους λόγους που αποδράσαμε.
Ολόκληρη την ιστορία.
Τα παιδιά δεν τα ήξεραν όλα.
-Δεν τους τα είχαμε πει. -Δεν τους τα είχαμε πει.
Τους τα αποκρύπταμε. Δεν ήξεραν.
Τα παιδιά,
ειδικά το μικρότερο, ξεκίνησαν αμέσως να κλαίνε.
Ήταν ήδη σε θέση ως τότε να καταλάβουν σουηδικά.
Τα κατάλαβαν πριν μας τα μεταφράσουν.
ΤΟ ΑΙΤΗΜΑ ΤΗΣ ΟΙΚΟΓΕΝΕΙΑΣ ΓΙΑ ΑΣΥΛΟ ΑΠΟΡΡΙΦΘΗΚΕ.
Τότε ξεκίνησαν τα προβλήματα με την Ντάσα.
Ο δάσκαλός της με κάλεσε στο σχολείο.
Είπε ότι η κόρη μου έκλαιγε,
λέγοντας πως θα τη γυρίσουν πίσω και θα σκοτωθεί.
Όλα τα παιδιά στο σχολείο έκλαιγαν.
Ο δάσκαλος δεν ήξερε τι συνέβαινε.
Σύντομα, απέρριπτε το φαγητό και σταμάτησε γενικώς να ανταποκρίνεται.
Η ΟΙΚΟΓΕΝΕΙΑ ΤΗΣ ΝΤΑΡΙΑ ΑΣΚΗΣΕ ΕΦΕΣΗ ΣΤΗΝ ΑΠΟΡΡΙΨΗ ΤΟΥ ΑΣΥΛΟΥ
ΚΑΙ ΠΕΡΙΜΕΝΕΙ ΞΑΝΑ ΤΗΝ ΑΠΟΦΑΣΗ.
Παιδιά με το σύνδρομο παραίτησης άρχισαν να εμφανίζονται το 2003, 2004 και 2005.
Εκπλαγήκαμε πολύ,
γιατί δεν έμοιαζε με τίποτα από όσα γνωρίζαμε ως τότε.
Κυκλοφορούσαν φήμες τότε.
ΓΚΕΛΕΡΤ ΤΑΜΑΣ - ΔΗΜΟΣΙΟΓΡΑΦΟΣ
"Τα παιδιά προσποιούνται.
Παριστάνουν τα άρρωστα
ή οι γονείς τους τα δηλητηριάζουν".
Αυτές οι φήμες επαναλαμβάνονταν από τους πολιτικούς.
Αποδείχθηκε ότι αυτές οι φήμες ήταν αυτό που αποκαλούμε "ψευδείς ειδήσεις",
προπαγάνδα από τους ακροδεξιούς ακτιβιστές.
Κάθε εξέταση δείχνει το ίδιο αποτέλεσμα.
Δεν υπήρξε παραποίηση από εξωτερική πηγή.
Μιλάμε για παιδιά σοβαρά ασθενή, σε σημαντικότατο βαθμό.
ΚΑΡΕΝ, 12 ΕΤΩΝ - ΑΔΡΑΝΗΣ ΕΔΩ ΚΑΙ ΕΞΙ ΜΗΝΕΣ
Ήταν καλός μαθητής, πολύ καλός στα μαθηματικά.
Ακόμα κι οι δάσκαλοί του στη Σουηδία μάς είπαν ότι αριστεύει στα μαθηματικά.
Του άρεσε πολύ το σχολείο.
Η ΟΙΚΟΓΕΝΕΙΑ ΤΟΥ ΚΑΡΕΝ ΕΧΕΙ ΠΡΟΣΩΡΙΝΗ ΑΔΕΙΑ ΠΑΡΑΜΟΝΗΣ ΓΙΑ 13 ΜΗΝΕΣ.
ΟΤΑΝ ΛΗΞΕΙ, ΘΑ ΠΡΕΠΕΙ ΝΑ ΚΑΝΟΥΝ ΞΑΝΑ ΑΙΤΗΣΗ ΓΙΑ ΑΣΥΛΟ.
Εργαζόμουν σε εστιατόριο, κι εκείνη τη μέρα είχαμε πολλούς πελάτες.
Κάποιοι μιλούσαν μεταξύ τους
και τους άκουσα να λένε
ότι είχαν σκοτώσει κάποιους ανθρώπους.
Μετά καταλάβαμε ότι είχαν διαπραχθεί φόνοι
κι ότι αυτοί οι άνθρωποι είχαν πάρει εντολή να σκοτώσουν.
Επιστρέφοντας στο σπίτι, έπρεπε να πάρω τον γιο μου, τον Κάρεν.
Ήμουν με τον φίλο μου, μας πήγαινε σπίτι με το αυτοκίνητό του.
Στη διαδρομή, μας σταμάτησαν.
Μας έκοψαν τον δρόμο και μας σταμάτησαν.
Όταν ο φίλος μου βγήκε από το αμάξι, τον πυροβόλησαν.
Βγήκα από το αμάξι, τράβηξα και τον γιο μου και φύγαμε τρέχοντας.
Μέχρι να φτάσουμε στη Σουηδία,
ο γιος μου ζούσε με τεράστιο άγχος.
Ήταν πολύ αναστατωμένος και φοβισμένος,
κοιτούσε συνεχώς έξω και έβλεπε διάφορα.
Τα παιδιά έχουν δει πολλά.
NANTIA ΧΑΤΕΜ ΔΙΚΗΓΟΡΟΣ ΜΕΤΑΝΑΣΤΕΥΤΙΚΟΥ ΔΙΚΑΙΟΥ
Έρχονται στη Σουηδία,
πάνε σχολείο, κάνουν φίλους, μιλάνε τέλεια τα σουηδικά
και ξαφνικά…
πρέπει να πας πίσω;
Δεν νομίζω ότι τα παιδιά μπορούν να το διαχειριστούν αυτό.
Να σιγουρευτείς ότι κατάπιε.
ΕΛΙΖΑΜΠΕΘ ΧΑΛΤΚΡΑΝΤΖ, ΠΑΘΟΛΟΓΟΣ
Παρακολούθησε ώσπου να καταπιεί.
Μην τον κρατάς σκληρά.
Μόνο ένα δάχτυλο, μαλακά.
Δεν έχει καταπιεί ακόμα.
Τώρα κατάπιε.
Τώρα θα πάρεις το άλλο κομμάτι. Ας συνεχίσουμε.
Το παγωτό δεν είναι υγιεινό, αλλά είναι κάτι που μπορεί να φάει.
Ας ξαναδοκιμάσουμε.
Άνοιξε το στόμα του.
Βάλε μέσα το παγωτό.
Έτσι μπράβο. Κλείσε το στόμα.
Δεν κατέληξε πίσω από τα δόντια του.
Δεν νομίζω…
Ορίστε!
Όχι, υπερβολικά μπροστά.
Για να δούμε τι θα κάνει.
Θα περιμένουμε να δούμε.
Ορίστε. Τώρα κατάπιε.
Πρέπει να το κάνεις αυτό.
Αυτό είναι που πρέπει να κάνεις.
Γεια!
Σχεδόν με βλέπει.
Μίλα στη μαμά σου.
Γεια σου!
Αυτό είναι καλό.
Όχι υπερβολικά ή για πολύ.
Όλα θα πάνε καλά.
Είναι πολύ δύσκολο.
Ναι, είναι δύσκολο, αλλά βλέπεις ότι λειτουργεί.
Φαίνεται ότι λειτουργεί.
Προσπάθησε.
Γεια!
Να του το λες κάθε μέρα.
Προσπάθησε να μου σφίξεις το χέρι, Κάρεν.
Μίλησέ του.
Προσπάθησε να μου σφίξεις το χέρι.
Κάρεν, γλυκό μου παιδί.
Καλό μου.
Όμορφό μου αγόρι.
Οι μετανάστες που το εμφάνισαν
φαίνονται να είναι από συγκεκριμένες περιοχές.
ΚΑΡΛ ΣΑΛΙΝ, ΠΑΙΔΙΑΤΡΟΣ
Έχουν έρθει από τα Βαλκάνια, από την πρώην Σοβιετική Ένωση,
από τα Νοτιότερα σύνορα της Ρωσίας ή ανήκουν σε συγκεκριμένες μειονότητες,
κάτι που είναι δύσκολο να εξηγηθεί.
Αυτά τα παιδιά και οι οικογένειές τους έχουν σχεδόν αποκλειστικά υποστεί τραύματα
είτε ψυχολογικά, είτε σωματικά, είτε και τα δύο.
Επίσης, αντιμετωπίζουν το τραύμα της απέλασης.
ΛΕΪΛΑ, 10 ΕΤΩΝ - ΑΔΡΑΝΗΣ ΕΔΩ ΚΑΙ 7 ΜΗΝΕΣ
Αυτή η οικογένεια είναι Γιαζίντι.
Οι Γιαζίντι είναι πολίτες δεύτερης κατηγορίας
στις περισσότερες χώρες όπου ζουν.
Ήρθαν από ένα μικρό χωριό 30 νοικοκυριών.
Αυτό το χωριό είχε ένα πηγάδι, το οποίο χρησιμοποιούσαν όλοι.
Κάθε μέρα, η μητέρα πήγαινε να φέρει νερό.
Μια μέρα που η μητέρα πήγε για νερό,
τέσσερις άντρες την πλησίασαν και τη βίασαν.
Ο ίδιος ο πατέρας της μητέρας ήρθε και είπε πολύ δυνατά
ότι θα σκότωνε την κόρη του,
γιατί είχε ατιμάσει το όνομά του.
Τα παιδιά μας δεν έχουν ζήσει καλή ζωή.
Πάνε στο σχολείο, αλλά δεν ξέρουμε πώς να επιβιώσουμε σε αυτήν τη χώρα.
Υπάρχει συνέχεια φόβος. Έχει καταλάβει το σώμα μας.
Ναι, ας δοκιμάσουμε αυτό.
Για να δούμε. Η αρτηριακή της πίεση είναι φυσιολογική.
Ο σφυγμός της είναι λίγο αυξημένος.
Δεν ξέρω αν είναι το φυσιολογικό της.
Θα βάλω αυτό στην κοιλιά της για να κρυώσει.
Μετά θα δούμε αν θα υπάρξει αλλαγή στην πίεση και στον σφυγμό της.
Η μεγάλη είναι 109, η μικρή είναι 68. Σφυγμοί: 96.
Θα το σημειώσω.
Για να δούμε.
Ας μετρήσουμε.
Αν το έβαζα στην κοιλιά σου,
η αρτηριακή σου πίεση θα έφτανε στα ύψη.
-Η καρδιά της χτυπά γρήγορα; -Συγγνώμη;
-Χτυπά δυνατά; -Ναι, χτυπά δυνατά,
αλλά δεν είναι κάτι πρωτοφανές.
-Δεν είναι καλό, σωστά; -Είναι καλό,
γιατί σημαίνει ότι αντιδρά λιγάκι σε αυτά που της κάνουμε.
Ο σφυγμός της δεν είναι υψηλός συνεχώς.
Μάλλον επειδή είμαι εδώ.
-Είναι πρόβλημα; -Όχι, μην ανησυχείτε.
Αυτό δεν έχει αλλάξει.
Επομένως, δεν αντέδρασε καθόλου σε αυτό.
Δεν επηρεάστηκε καθόλου.
Τελείωσε τώρα.
Θέλω η αδερφή μου να αναρρώσει.
Έχω τρεις φιγούρες θεών.
Πάντα ξυπνώ και μιλώ στις φιγούρες των θεών.
Ξυπνώ και λέω
"Παρακαλώ, κάντε την αδερφή μου καλά,
ώστε να πάμε μαζί στο σχολείο όπως παλιά".
Τα παιδιά μου συνήθισαν να ζουν εδώ. Η Σουηδία είναι πολύ καλή γι' αυτά.
Θέλω τα παιδιά μου να επιβιώσουν.
Η ΟΙΚΟΓΕΝΕΙΑ ΤΗΣ ΛΕΪΛΑ ΕΚΑΝΕ ΕΦΕΣΗ ΣΤΗ ΔΙΑΤΑΓΗ ΑΠΕΛΑΣΗΣ
ΚΑΙ ΠΕΡΙΜΕΝΕΙ ΤΗΝ ΑΠΟΦΑΣΗ.
Δεν μπορούμε να εξηγήσουμε
ΜΙΚΑΕΛ ΜΠΙΛΙΝΓΚ - ΨΥΧΟΛΟΓΟΣ
γιατί έχουμε περισσότερα παιδιά με αυτού του είδους την αντίδραση εδώ
από ό,τι σε άλλες χώρες.
Ξέρουμε παρόμοιες περιπτώσεις σε άλλες χώρες, αλλά όχι τόσες.
Μέχρι στιγμής δεν έχουμε τρόπο να εξηγήσουμε γιατί συμβαίνει αυτό.
Ίσως πολιτιστικοί παράγοντες που υπάρχουν αποκλειστικά στη Σουηδία
να συμβάλλουν σημαντικά σε αυτήν την κατάσταση.
Ένας τέτοιος παράγοντας ίσως είναι η ανασφάλεια στην οποία υπόκεινται
καθώς περνούν από τη διαδικασία για το άσυλο.
Πολλές ανεπαρκώς ερευνημένες εκφάνσεις συμβάλλουν σε αυτήν την κατάσταση.
ΝΤΑΡΙΑ (ΝΤΑΣΑ) ΑΔΡΑΝΗΣ ΕΔΩ ΚΑΙ 8 ΜΗΝΕΣ
Μας τηλεφώνησαν την προηγούμενη εβδομάδα,
μας συστήθηκαν και μας είπαν
ότι πάρθηκε απόφαση για την περίπτωσή μας.
Μας είπαν ότι μας δόθηκε άδεια παραμονής στη Σουηδία.
Λίγες μέρες μετά, λάβαμε γράμμα.
-Στο γραμματοκιβώτιο. -Στο γραμματοκιβώτιο.
-Επιβεβαίωση ότι όντως την πήραμε. -Ότι την πήραμε.
Η ανάρρωση έρχεται κυρίως μόλις η οικογένεια νιώσει ασφαλής.
Δεν έρχεται αμέσως.
Συνήθως παίρνει κάποιους μήνες μέχρι να φανεί η βελτίωση.
Διαβάσαμε την απόφαση στην Ντάσα,
της είπαμε ότι όλα θα πάνε καλά.
Ότι όλα θα πάνε καλά
κι ότι κανείς δεν θα μας διώξει τώρα.
Η ανάρρωση αυτών των παιδιών εξαρτάται από την αποκατάσταση της ελπίδας.
Φαίνεται πως οι γονείς είναι αυτοί που μεταφέρουν την ελπίδα.
Πρέπει να υπάρχει κάποιο είδος επικοινωνίας.
Ο τόνος, το άγγιγμα,
η ατμόσφαιρα στο δωμάτιο,
όπου τα παιδιά μπορούν να νιώσουν ότι οι γονείς τους είναι πιο αισιόδοξοι.
Πόσο μακριά μαλλιά!
Σαν τη Ραπουνζέλ, όμορφα.
Φτάνουν ως τη μέση σου.
ΚΑΡΕΝ - ΑΔΡΑΝΗΣ ΕΔΩ ΚΑΙ 14 ΜΗΝΕΣ
Ο ΚΑΡΕΝ ΜΠΟΡΕΙ ΠΛΕΟΝ ΝΑ ΚΑΤΑΠΙΕΙ ΛΙΩΜΕΝΟ ΦΑΓΗΤΟ ΚΑΙ ΥΓΡΑ.
Τώρα εργάζομαι με πλήρες ωράριο.
Είμαι πολύ χαρούμενος γι' αυτό και θέλω να συνεχίσω να δουλεύω.
Η ΠΡΟΣΩΡΙΝΗ ΑΔΕΙΑ ΠΑΡΑΜΟΝΗΣ ΤΗΣ ΟΙΚΟΓΕΝΕΙΑΣ ΤΟΥ ΚΑΡΕΝ ΛΗΓΕΙ ΣΥΝΤΟΜΑ,
ΚΑΙ ΘΑ ΚΑΝΟΥΝ ΞΑΝΑ ΑΙΤΗΣΗ ΓΙΑ ΔΙΚΑΙΩΜΑ ΑΣΥΛΟΥ.
ΛΕΪΛΑ ΑΔΡΑΝΗΣ ΕΔΩ ΚΑΙ 11 ΜΗΝΕΣ
Η κατάσταση του Γιαζίντι κοριτσιού παραμένει η ίδια,
αλλά τώρα και η μεγαλύτερή της αδερφή παρουσιάζει συμπτώματα του συνδρόμου.
Επισκέφθηκα την οικογένεια στα γενέθλια της μητέρας.
Μου είπε ότι στα προηγούμενα γενέθλιά της, έναν χρόνο πριν,
οι δυο της κόρες τής έδωσαν λουλούδια και τη φίλησαν.
Τώρα καμιά τους δεν μπορεί να το κάνει.
Η ΟΙΚΟΓΕΝΕΙΑ ΤΗΣ ΛΕΪΛΑ ΑΝΤΙΜΕΤΩΠΙΖΕΙ ΑΚΟΜΑ ΤΗΝ ΠΙΘΑΝΟΤΗΤΑ ΤΗΣ ΑΠΕΛΑΣΗΣ.
- ΝΤΑΡΙΑ (ΝΤΑΣΑ) - ΕΞΙ ΜΗΝΕΣ ΜΕΤΑ
Η Ντάρια βελτιώνεται συνεχώς.
Επέστρεψε στο σχολείο.
Δεν θυμάται τι της συνέβη.
Όταν ρωτά "Μαμά, κοιμόμουν;"
της λέω "Ναι, ήσουν η ωραία κοιμωμένη,
αλλά τώρα ξύπνησες και όλα θα πάνε καλά".
Η ΝΤΑΡΙΑ ΠΕΡΑΣΕ ΠΑΝΩ ΑΠΟ ΧΡΟΝΟ ΜΕ ΣΥΝΔΡΟΜΟ ΠΑΡΑΙΤΗΣΗΣ.
Είναι σημαντικό να πούμε ότι η Σουηδία αποδέχθηκε
μεγάλο αριθμό προσφύγων,
για πολλά χρόνια.
Ερχόμαστε από μια κοινωνία που ανοίγει τις πόρτες της.
ΤΟ ΣΥΝΑΙΣΘΗΜΑ ΚΑΤΑ ΤΩΝ ΠΡΟΣΦΥΓΩΝ ΕΞΑΠΛΩΝΕΤΑΙ ΣΤΗ ΣΟΥΗΔΙΑ,
ΚΑΙ ΟΙ ΠΟΛΙΤΙΚΕΣ ΠΑΡΟΧΗΣ ΑΣΥΛΟΥ ΕΧΟΥΝ ΓΙΝΕΙ ΠΙΟ ΑΥΣΤΗΡΕΣ.
ΕΧΟΥΝ ΑΝΑΦΕΡΘΕΙ ΠΑΝΩ ΑΠΟ 200 ΠΕΡΙΠΤΩΣΕΙΣ ΣΥΝΔΡΟΜΟΥ ΠΑΡΑΙΤΗΣΗΣ
ΤΑ ΤΕΛΕΥΤΑΙΑ ΤΡΙΑ ΧΡΟΝΙΑ.
ΤΑ ΙΔΙΑ ΣΥΜΠΤΩΜΑΤΑ ΑΠΟΣΥΡΣΗΣ ΑΝΑΦΕΡΟΝΤΑΙ ΠΛΕΟΝ
ΣΕ ΠΑΙΔΙΑ ΠΟΥ ΔΙΑΒΙΟΥΝ ΣΕ ΚΕΝΤΡΑ ΚΡΑΤΗΣΗΣ ΠΡΟΣΦΥΓΩΝ ΤΗΣ ΑΥΣΤΡΑΛΙΑΣ.
ΕΥΧΑΡΙΣΤΟΥΜΕ ΘΕΡΜΑ ΤΙΣ ΟΙΚΟΓΕΝΕΙΕΣ ΠΟΥ ΜΟΙΡΑΣΤΗΚΑΝ ΤΙΣ ΙΣΤΟΡΙΕΣ ΤΟΥΣ
ΣΕ ΑΥΤΗΝ ΤΗΝ ΤΑΙΝΙΑ.
Υποτιτλισμός: Μαριάνθη Δουμάνη